Linijinės salos
Linijinės salos (angl. Line Islands) arba Ekvatoriaus salos (angl. Equatorial Islands) – vienuolikos atolų ir mažų koralinių salų grupė, esanti į pietus nuo Havajų salų, Ramiajame vandenyne. Aštuonios priklauso Kiribačiui, o likusios trys priskiriamos JAV mažų išorinių salų grupei. Linijinės salos priklauso vienai anksčiausių laiko juostų žemėje UTB +14. Geografiškai ši salų grupė dar skiriama į pogrupius: šiaurės, centrinį ir pietų. Tik trys salos yra gyvenamos: 2005 m. surašymo duomenimis ten gyveno 8 809 gyventojai, iš kurių 5115 gyveno Kiritimati saloje, 2539 – Tabuaerane, o 1155 – Terainoje.